Suchinthana/ta-wikipedia huggingface dataset:
பிள்ளைப்பூச்சி

பிள்ளைப்பூச்சி (Mole crickets) என்பது மண்ணினுள் விரைவாகத் துளைத்துச் செல்லும் ஒருவகைப் பூச்சியாகும். இப்பூச்சி கடிக்கும் தாடையுடையது. முன் இறக்கை ஒவ்வொன்றும் நேர்நேராக நீளத்தில் மடிந்திருக்கும். பின் இறக்கைகள் முன் இறக்கைகளின் பின் நீண்டு நிற்கும்.

அமைப்பு
செடிகளின் வேர்களைக் கடிக்கும் இப்பூச்சி மண்ணினுள் துளைத்துச் செல்வதற்கும் வேர்களை வெட்டுவதற்கும் ஏற்றவாறு முன்கால்கள் அமைந்திருக்கின்றன. முன்னங்கால் பாதத்துடன் கத்தரிபோல் வேலை செய்கின்றது. முன்னங்கால்களை கூர்ந்து கவனித்தால் அங்கே பூச்சியின் ஒலியை உணரும்  உறுப்பாகிய காது வைக்கப்பட்டிருக்கக் காணலாம்.

குடும்பம்
இது முதுகெலும்புப் விலங்குகளிலே கணுக்காலித் தொகுதியிலே, பூச்சி வகுப்பிலே ஆர்த்தாப்டீரா என்னும் குடும்பத்தைச் சேர்ந்த ஒரு சிறு பூச்சியாகும். இந்தக் குடும்பத்துப் பூச்சிகளுக்கு பின்கால்கள் மிகவும் நீளமாக இருக்கும். அவற்றின் உதவியால் இவை துள்ளித் துள்ளிப் பாய்ந்து இயங்கும்.

உணர்கொம்புகள்
உணர்கொம்புகள் மிக மெல்லியதாகவும், நீளமாகவும் இருக்கும். உடம்பின் கடைசியில் இரண்டு உணர்கொம்பு போன்ற நீட்சிகள் மிக நீளமாக இருக்கும். சிறகுகள் நீளத்தில் மடிந்து முதுகின்மேல் படிந்திருக்கும்.

தனித் தன்மை
1-2 அங்குலம் நீளம் இருக்கும். நிலத்தினுள்ளே  வளை செய்துகொண்டு வாழும். கண்கள் சிறுத்திருக்கும். முன் சிறகுகள் சிறியவை. பின் சிறகுகள் சற்றுப் பெரியவை. வீட்டிலும் ஈரமான இருட்டிடங்களுக்கும் வருவதுண்டு. மழை பெய்து நிலத்தில் நீர் தேங்கும் போது பிள்ளைப்பூச்சி நெண்டிக்கொண்டு வருவதை சில சமயங்களில் காணலாம். நீரில் நீந்தக்கூடும். உடம்பில் மிக மெதுவான வெல்வெட்டு போன்ற பழுப்பு மயிர் வளர்ந்திருக்கும்.

உணவு
சிறு பூச்சிகள், புழு பருவத்திலுள்ள பூச்சிகள், மண் புழு முதலியவற்றைத் தின்னும். இது பயிருண்ணியும் ஆகும். பயிர்களின் வேர், கிழங்கைத் தின்னும். இது தன் இரையைத் தேடிப்போகும்போது தோட்டப் பயிர்களின் வேரை கத்தரித்து விடுகிறது. பருத்தி, கரும்பு போன்ற பயிர்களுக்குக் கேடு செய்கின்றது.

இனப்பெருக்கம்
இதன் வளை தரையில் நேராகக் கீழே செல்லும். அந்த நேர் வளையிலிருந்து பக்கங்களுக்கு ஆங்காங்கே கிளை வளைகள் போகும். வளையினுள்ளே 200-400 முட்டைகளிடும். தாய்ப்பூச்சி முட்டைகளை அவை பொரிக்கும் வரையில் வளையின் அருகிலேயே எச்சரிக்கையுடன் காத்து வரும். முட்டையிலிருந்து வரும் இளம்பூச்சிகளுக்கு, முதல் தோல் உரிக்கும் வரையில் உணவு கொடுத்துக் காப்பாற்றும்.

மேற்கோள்கள்

வெளி இணைப்புகள்

Mole Cricket at Australian Museum
Houston, Terry (2011) Information sheet: Mole Crickets at Western Australian Museum
Prendergast, Amy (2012) "Solving the Mystery of the Hidden Callers of the Night " at Australian Wildlife Secrets 
Mole Cricket Knowledge Base at University of Florida / Institute of Food and Agricultural Sciences
 On the University of Florida / Institute of Food and Agricultural Sciences Featured Creatures website
mole crickets, Scapteriscus spp.
mole cricket nematode
Larra spp., mole cricket hunters
Bug-a-Boo’s or Grubs Up

பூச்சிகள்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
கலைன்

கலைன் இந்தியாவில் அசாமில் உள்ள கச்சார் மாவட்டத்தில் உள்ள ஒரு நகரம் ஆகும். இது மாவட்டத்தின் தலைமையகம், சில்சாரில் இருந்து 28 கிலோமீட்டர் (17 மைல்) தூரத்தில் இருக்கிறது, மேலும் "பாரக் பள்ளத்தாக்கு நுழைவாயில்" என்று அழைக்கப்படுகிறது. கலைனில்  அற்புதமான இயற்கை மற்றும் அழகான தேயிலை தோட்டங்கள் உள்ளன. இங்கு மூன்று ரயில் நிலையங்கள் உள்ளன, ஒன்று ஹிலாரா, சுகிரிபூரில்  மற்றும் பெஹாரா.

கலாச்சாரம் மற்றும் மொழிகள்: மக்கள் பெரும்பாலும் சில்டியாவில் பேசினாலும், பெரும்பான்மையானா மக்கள் மற்றும் வடகிழக்கில் வசிக்கும் மக்களின் பேசப்படும் மொழியானது மானுபுரி, காசி, கச்சரி, குக்கி ஆகும்

கலைன், கிழக்கு கியாஹத்திக்கு  300 கிலோமீட்டர் (190 மைல்), ஷில்லாங்கிலிருந்து 190 கி.மீ., ஆசியாவில் உள்ள மல்லீன்னோங்கில் இருந்து 187 கி.மீ. தொலைவிலும் உள்ளது. இது அசாமில் உள்ள காதிகோரா (விதான் சபை தொகுதி) மாநிலத்தின் முக்கிய நகரம் .

மேற்கோள்கள் 

அசாம் புவியியல் தொடர்பான குறுங்கட்டுரைகள்
கசார் மாவட்டம்
பிரகாஷ் சந்திரதாசியா

பிரகாஷ் சந்திரதாசியா  ஒரு முன்னாள் தலைமை நீதிபதி ஆவார். இவர் ஜார்க்கண்ட் உயர் நீதிமன்றத்தில் பணி புரிந்தார். இவர் ராஜஸ்தான் உயர் நீதிமன்றத்திலும் பின்னர் டெல்லி உயர் நீதிமன்றத்திலும் பணி புரிந்தார்.

மேற்கோள்கள் 

தில்லி உயர் நீதிமன்ற நீதிபதிகள்
ஜோயோதிபிரியா மாலிக்

ஜோதிபிரியா மல்லிக் மேற்கு வங்க மாநிலத்தின் அகில இந்திய திரிணாமுல் காங்கிரசு கட்சியின் அரசியல்வாதியும், உணவு மற்றும் சப்ளைகளுக்கான அமைச்சருமாவர். மேற்கு வங்க மாநில சட்டமன்றத் தேர்தலில் ஹப்ரா தொகுதியில் இருந்து தேர்ந்தெடுக்கப்பட்ட ஒரு சட்டமன்ற உறுப்பினர் ஆவார்.இவர் தற்போது மாலிக், மேற்கு வங்கத்தின் வனத்துறை அமைச்சராக உள்ளார்.

ஊழல் வழக்கில் கைது
உணவு வழங்கல் துறையில் அமைச்சராக இருந்த போது நடைபெற்ற முறைகேடுகள் காரணமாக ஜோதிபிரியா மல்லிக் அமலாக்க இயக்குனரகத்தால் அக்டோபர் 2023ல் கைது செய்யப்பட்டார்.பணமோசடி வழக்கில் இவர் மீது அக்டோபர் 27, 2023 அன்று  அமலாக்கத் துறை வழக்கின் தகவல் அறிக்கை பதியப்பட்டது.

பார்வைநூல்கள் 

வாழும் நபர்கள்
அகில இந்திய திரிணாமுல் காங்கிரசு அரசியல்வாதிகள் 
மேற்கு வங்காள சட்டமன்ற உறுப்பினர்கள்
மேற்கு வங்காள அரசியல்வாதிகள்
முராரி லால் மீனா

முராரி லால் மீனா (Murari Lal Meena) (பிறப்பு 20 ஜூலை 1960) ஒரு இந்திய அரசியல்வாதி ஆவார். இவர் தௌசா சட்டப்பேரவைத் தொகுதியிலிருந்து இராசத்தான் சட்டப் பேரவைக்கு உறுப்பினராகத் தேர்ந்தெடுக்கப்பட்டார். இந்தியாவின் பதினேழாவது மக்களவைத் தேர்தலில் தௌசா தொகுதியில் பாரதிய ஜனதா கட்சி வேட்பாளரான ஜசுகவுர் மீனாவுக்கு எதிராக தனது மனைவியை காங்கிரசு வேட்பாளராக நிறுத்தினார். இவர் சச்சின் பைலட்டின் ஆதரவாளராக கருதப்படுகிறார். இவர் இராஜஸ்தான் அரசாங்கத்தில் (2008-2013) அமைச்சராக இருந்தார். 2013 இராஜஸ்தான் சட்டசபை தேர்தலில் தௌசா தொகுதியில் போட்டியிட்டு தோல்வியடைந்தார். தற்போதைய இராஜஸ்தான் அரசில் மாநில அமைச்சராக உள்ளார்.

சான்றுகள் 

1960 பிறப்புகள்
வாழும் நபர்கள்
இராஜஸ்தான் வரலாறு
இந்திய தேசிய காங்கிரஸ் அரசியல்வாதிகள்
கும்பகோணம் மக்களவைத் தொகுதி

கும்பகோணம் பாராளுமன்றத்தொகுதியானது (Kumbakonam (Lok Sabha constituency)) தமிழ்நாடு மாநிலம் தஞ்சாவூர்  மாவட்டத்தில்   உள்ளது. இது 1951 ஆம் ஆண்டு முதல் 1977 வரை நீக்கப்பட்டது.

இத்தொகுதிக்குட்பட்ட சட்டமன்றத் தொகுதிகள்:
 கும்பகோணம்
 திருவையாறு
 வலங்கைமான்
 பாபநாசம்
 ஆடுதுறை
 ஜெயங்கொண்டம்

மேற்பார்வை 

மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
அம்மையப்பன் (சிற்றூர்)

அம்மையப்பன்  கிராமம் குடவாசல் வட்டம் திருவாரூர் மாவட்டம், தமிழ்நாடு மாநிலம் , இந்தியாவில் உள்ளது.

மக்கள் தொகை 
மக்கள் தொகைக் கணக்கெடுப்பு 2001 ன் படி இக்கிராமத்தின் மொத்த மக்கள் தொகை 4616 ஆகும். இதில் ஆண்கள் 2233 பேரும், பெண்கள் 2383 பேரும் அடங்குவர். பாலின   விகிதம்  1067, கல்வியறிவு  விகிதம்  80.44 ஆகும்

சான்றுகள் 

திருவாரூர் மாவட்டத்திலுள்ள கிராமங்கள்
கொனார்க் நடன விழா

கொனார்க் நடனத் திருவிழா (Konark Dance Festival) என்பது ஒவ்வொரு வருடமும் அனேகமாக பிப்ரவரி 19 முதல் 23-ம் தேதி வரை ஐந்து நாட்கள் நடைபெறும் ஒரு நடன விழாவாகும். இவ்விழா இந்தியாவின் ஒடிசா மாநிலத்திலுள்ள கொனார்க்கின் சூரியக் கோயிலின் பின்னணியில் நடைபெறுகின்றது.  இந்தியாவில் நடைபெறுகின்ற மிகப்பெரிய நடன விழாக்களில் ஒன்றாக இவ்விழா கருதப்படுகிறது.

இக்கோயிலுள்ள அழகிய சாலமாண்டர் அல்லது நடன அரங்கம் ஒரு கட்டிடக்கலை அதிசயம் ஆகும். இவ்வரங்கு சுவரின் ஒவ்வொரு அங்குலமும் பண்டைய காலத்தின் அழகிய நுண்கலை வடிவமைப்புகளால் நிரம்பி உள்ளன. இசைக் கலைஞர்கள் மத்தளம், கைத்தளம் மற்றும் இதர இசைக்கருவிகள் இசைப்பது போன்ற ஒடிசி நடன வடிவங்கள் சிற்பங்களை அலங்கரித்து உள்ளன .

நாடு முழுவதும் உள்ள பல புகழ்பெற்ற நடனக் கலைஞர்கள் இவ்விடத்தில் தங்கள் நடன செயல்திறனை வெளிப்படுத்துவர். 1986 ஆம் ஆண்டு முதல் ஒடிசா சுற்றுலாத்துறை  மற்றும் ஒடிசி ஆராய்ச்சி மையமும் இணைந்து இத்திருவிழாவை நடத்துகின்றன .பலதரப்பட்ட பாரம்பரிய நடனத்தை ஊக்குவிக்கவும் அதே நேரத்தில் கொனார்க் கோயில் மற்றும் ஒடிசாவை புகழ்மிக்க சுற்றுலா மையங்களாக மாற்றுவதும் இவ்விழா ஏற்பாடு செய்யப்படுவதன் நோக்கமாக கருதப்படுகிறது .

மேற்கோள்கள்

இந்திய திருவிழாக்கள்
கம்பா கோவர்த்தன்

கம்பா கோவர்த்தன் ஒரு இந்திய அரசியல்வாதி மற்றும் ஒரு சட்டமன்ற உறுப்பினர் ஆவாா். இவா் தெலங்கானா சட்டமன்றத்திற்குத் தோ்ந்தேடுக்கப்பட்டாா். இவர் புரகிாி சத்திரியர்கள்/பொிகா சமூகத்தைச் சாா்ந்தவா். அவர் வென்றார் கமரெட்டி சட்டமன்ற ெ மீது தெலங்கானா ராட்டிாிய சமிதி  கட்சி சாா்பில் காமரேடி சட்டமன்றத் தொகுதியில் வெற்றி பெற்றாா்.

குறிப்புகள் 

வாழும் நபர்கள்
தெலங்காணா நபர்கள்
 தெலங்காணா சட்டப் பேரவை உறுப்பினர்கள்
தெலங்காணா அரசியல்வாதிகள்
சித்திரப் பாலாடைக் கீரை

அற்புதமான மருத்துவ குணங்கள் இருப்பதால் இதனை கீரைவகையில் சேர்த்துள்ளனர். இதில் பால் சத்து அதிகம் உள்ளது. 
சித்திரப் பாலாடைக் கீரை கிணற்று மேட்டில் அதிகம் வளர்ந்து கிடக்க காணலாம். சித்திரப் பாலாடைக் கீரையின் இலைகள் கரும்பச்சை நிறத்தில், மிளகாய் இலைகளைப் போலவே காணப்படும். இக்கீரையின் காம்பும் தண்டும் செந்நிளமானவை. 

பார்வை நூல் 
 நலம் தரும் கீரைகள் நாற்பது - ஆசிரியர் வலம்புரிஜான்

கீரைகள்
தகவற்பெட்டி தேவைப்படும் தாவரவியல் கட்டுரைகள்
தேவதாரம்

தேவதாரம் (தாவர வகைப்பாட்டியல்: Cedrus deodara) என்னும் இத்தாவரத்திற்கு தேவதாரம் தூண், இருதாரு, தாரு, தாரம், பத்திரதாரூகம், தேவதாரர்மரம் தேவதாடு என்று வேறு பெயர்களும் உண்டு.

பண்புகள் 
இதன் பட்டை, கட்டை இரண்டும் மருத்துவ குணம் கொண்டவை. பட்டை துவர்ப்பு சுவையும், கட்டை சிறு கைப்புச் சுவையுடனும் உள்ளது. வெப்பத்தன்மை உடையது.

மருத்துவ குணம்  
பீநிசம், பழையசுரம், நீரேற்றம், உடல்வெப்பம் நீக்கும். மேலும் இருமல், பல்வலி, இரைப்பு, வலி, காதிரைச்சல், நடுக்குவாயு, சுரம் இவற்றிற்கு இதன் பட்டை மருந்தாகப் பயன்படுகிறது. மேலும் இப்பட்டையின் தூள் புண்களை குணமாக்கும். கட்டையைப் பால் விட்டு உரைத்துக் கொதிக்க வைத்துத் தலையில் தடவ தூக்கமின்மை, மயக்கம், கிறுகிறுப்பு ஆகியவை நீங்கும். இதனைப் பொடியோடு சுக்கு, பொட்டிலுப்புச் சேர்த்து நீர் விட்டுக் குழைத்து வீக்கங்களுக்கு இட வீக்கம் குணமாகும்.

துணை நூல் 
மூலிகைக் களஞ்சியம் - திருமலை நடராசன்

மேற்கோள்கள்

மூலிகைகள் தொடர்பான குறுங்கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
ராச்மோகினி தேவி

ராச்மோகினி தேவி (Rajmohini Devi)  ஓர் இந்திய சமூக தொழிலாளி மற்றும் காந்தியவாதி ஆவார். . இந்தியாவின் சத்தீசுகர் மாநிலத்தில் கோண்ட்வானா பழங்குடி மக்களின் நலனுக்காக "பாபு தர்ம சபா ஆதிவாசி சேவா மண்டலம்" என்ற ஒரு அரசு சாரா அமைப்பை இவர் நிறுவினார் . 1951 ஆம் ஆண்டு பஞ்சத்தின்போது மகாத்மா காந்தி மற்றும் அவருடைய கொள்கைகளைப் பற்றிய ஒரு தொலைநோக்குப் பார்வையை இவர் கொண்டிருந்தார் . பெண்கள் விடுதலைக்காகப் போராடும் ராச்மோகினி இயக்கம் என்ற ஓர் இயக்கத்தைத் தொடங்கினார். பழங்குடி மக்களின் மூடநம்பிக்கைகளை ஒழிப்பதும் குடிப்பழக்கத்தை நிறுத்துவதும் கூட இவ்வியக்கத்தின் கொள்கைகளாயின. பழங்குடி மக்கள் மத்தியில். இந்த இயக்கம் படிப்படியாக 80,000 க்கும் மேற்பட்ட மக்களைக் கொண்ட ஒரு வழிபாட்டு இயக்கம் என்ற  நிலையை அடைந்த்து. பின்னர் "பாபு தர்ம சபை ஆதிவாசி சேவா மண்டலம்" என்ற பெயரில் ஒரு அரசு சாரா அமைப்பாக மாற்றப்பட்டது. சத்தீசுகர், பீகார் மற்றும் உத்திரப்பிரதேச மாநிலங்களில் அமைக்கப்பட்டுள்ள பல ஆசிரமங்களுடன் இந்த அமைப்பு செயல்படுகிறது.

1989 ஆம் ஆண்டில் இந்திய அரசாங்கம் நான்காவது உயர்ந்த குடியரசு விருதான பத்மசிறீ விருதை தேவிக்கு  வழங்கியது. சீமார் கிண்டால் எழுதிய "சமாயிக் கிராந்தி கி அக்ராதூத் ராச்மோகினி தேவி என்ற புத்தகத்தில் அவரது வாழ்க்கை வரலாறு ஆவணப்படுத்தப்பட்டுள்ளது. இந்நூல் 2013 ஆம் ஆண்டில் சத்தீசுகர் மாநில இந்தி கிராந்த் அகாடமியால் வெளியிடப்பட்டது. ராச்மோகினி தேவி விவசாய மற்றும் ஆராய்ச்சி நிலையக கல்லூரி, இந்திரா காந்தி வேளாண்மை பல்கலைக்கழகத்தில் அமைந்துள்ளது . மற்றும் அம்பிகாபூரில் உள்ள அரசு பெண்கள் கல்லூரிக்கும் , ராச்மோகினி தேவி முதுநிலை பெண்கள் கல்லூரி  என்று இவர் பெயரிடப்பட்டுள்ளது.

மேற்கோள்கள் 

பத்மசிறீ விருது பெற்ற சமூகப்பணியாளர்கள்
சமூக அறிவியலாளர்கள்
இந்திய சமூகசேவகர்கள்
எம். அனந்தநாராயணன்

மாதவியா அனந்தநாராயணன் (1 மே 1907 – 18 நவம்பர் 1981) என்பவா்  ஒரு இந்திய வழக்கறிஞர் மற்றும் பொது பணி துறையில் பணிப்புாிந்தவா். பின்னா் மெட்ராஸ் மாகணத்தில் (பின்னர் தமிழ்நாடு) 1966 முதல் 1969 வரை உள்ள காலங்களில் தலைமை  நீதிபதியாக பணிப்புாிந்தாா்.

ஆரம்ப வாழ்க்கை 
அன்மாநதவியா் அனந்தநாராயணன் மே    1 1907 இல் சென்னையில் பிறந்தாா். தனது பள்ளிப் படிப்பை சர் எம். சிடி. முத்தையா உயர்நிலை பள்ளி மற்றும் இந்து உயர்நிலை பள்ளிகளில் பயின்றாா். மேலும் தனது பட்டப்படிப்பை சென்னை மாநிலக் கல்லூரியில் படித்தாா். முதுகலை பட்டயப் படிப்பை கேம்பிரிட்ஜ், கேன்விலில் மற்றும் கேயஸ் கல்லூரியில் பயின்றாா்.

வாழ்க்கை 
அனந்தநாராயணன் 15 அக்டோபா் 1929 இல் இந்திய குடிமை பணியில் சேர்ந்து.துணை ஆட்சியராக பணிப்புாிந்தாா். மெட்ராஸ் (சென்னை) மாகாணத்தின் கீழ் பல்வேறு மாவட்டங்களில்  கூடுதல் நீதிபதியாகவும் பணிபுாிந்தாா். மாவட்ட நீதிபதியாக 8 மார்ச் 1940 இல் நியமிக்கப்பட்டார். சென்னை உயர் நீதிமன்ற நீதிபதியாக ஆகஸ்ட் 10, 1959 இல் பணியாற்றினாா். இறுதியாக தமிழ்நாட்டஉயா்நீதி மன்ற  தலைமை நீதிபதியாக 1966 முதல், 1 மே 1969  ஒய்வு பெறும் வரை பணியாற்றினார். அது மட்டுமின்றி,  சென்னை சட்டத் துறையிலும் 1955 முதல் 1959 வரை இயக்குநராக பணிப் புாிந்தாா்.

இறப்பு 
அனந்தநாராயணன்  18 நவம்பர் 1981 இல்  பாம்பாயிலுள்ள அவரது மகன் வீட்டில் இறந்தாா்..

பாா்வை 
 அஞ்சலி

1907 பிறப்புகள்
1981 இறப்புகள்
சென்னை அரசியல்வாதிகள்
சென்னை உயர் நீதிமன்றத் தலைமை நீதிபதிகள்
20 ஆம் நூற்றாண்டு இந்திய வழக்கறிஞர்கள்
தமிழ்நாட்டுக்கு வெளியே இறந்த தமிழ்நாட்டவர்கள்
ஷொராசி

ஷொராசி (ராஜஸ்தான் சட்டமன்ற தொகுதி) ராஜஸ்தான் சட்டமன்ற தொகுதியில் சிமால்வாரா துங்கர்பூர் ராஜஸ்தான் மாநிலத்தில் உள்ளது. எம்.எல்.ஏ., சுஷில் கடாரா ஆவார்.

References 

இராசத்தான் சட்டப் பேரவைத் தொகுதிகள்
சிரொசி

சீரோஹி (ராஜஸ்தான் சட்டமன்ற தொகுதியில்) சீரோஹி மாவட்டத்தில் ராஜஸ்தான் சட்டமன்றத்தின் ஒரு தொகுதியாகும்

.

இராசத்தான் சட்டப் பேரவைத் தொகுதிகள்
சிரோஹி மாவட்டம்
மேகாலயா டானியோ

மேகாலயா தானியோ என்பது இந்தியாவின் மேகாலயா மாநிலத்தில் கண்டுபிடிக்கப்பட்ட மீன் இனமாகும். இது கடல் மட்டத்திலிருந்து சுமார் 4,000 அடி (1,200 மீ) ஆழத்தில் வாழ்கிறது. இவை 10 சென்டிமீட்டர் (3.9 in) வரை வளரும்.

மேற்கோள்கள்

வெளியிணைப்புகள் 
 Danio meghalayensis

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மீன்கள்
தகவற்பெட்டி தேவைப்படும் விலங்கியல் கட்டுரைகள்
மோகன்லால் பாண்டியா

மோகன்லால் பாண்டியா ஒரு இந்திய சுதந்திர போராட்ட தியாகி,  சமூக சீர்திருத்தவாதி மற்றும் மகாத்மா காந்தியின் ஆரம்பகால சீடர்களில் ஒருவராக இருந்தார். நராரி பாரிக் மற்றும் ரவி ஷங்கர் வியாஸ் போன்ற சக காந்தியர்களுடன் சேர்ந்து, பாண்டியா குஜராத்தில் தேசியவாத கிளர்ச்சிகளின் முக்கிய அமைப்பாளராகவும்,மதுபானத்திற்கு எதிரானவராகவும் கல்வியறிவிமைதீண்டாமை மற்றும் பெண்களின் சுதந்திரம்  மற்றும் காந்திய மதிப்புகளின் முக்கிய ஆதரவாளராகவும்  இருந்தார்.  

இந்திய சுதந்திர இயக்கத்தின் போது காந்தி மற்றும் சர்தார் வல்லபாய் பட்டேல் ஆகியோருடன்  நெருங்கிய தொடர்பு கொண்டிருந்தவர் பாண்டியா ஆவார்..

மோகன்லால் பாண்டியா பிரித்தானிய அரசாங்கத்தால் எடுத்துக் கொள்ளப்பட்ட நிலத்திலிருந்து வெங்காயம் திருடியதால்,  காந்திஜி மூலம் வெங்காய திருடன் (துங்லி சோர்) அழைக்கப்பட்டார்.

மேலும் காண்க 
 Bardoli Satyagraha

காந்தியவாதிகள்
அருகந்தகிரி சமண மடம்

அருகந்தகிரி சமண மடம் (Arahanthgiri Jain Math)  தமிழ்நாட்டின் திருவண்ணாமலை மாவட்டம், ஆரணி நகரத்தின் அருகே அமைந்த திருமலை என்ற குன்றின் மேல் உள்ள திருமலை சமணர் கோயில் வளாகத்தின் அருகே 1998-இல் நிறுவப்பட்ட சமண மடம் ஆகும். தற்போது இம்மடத் தலைவராக பட்டாரக தவளகீர்த்தி சுவாமிகள் உள்ளார். ஆச்சாரிய சிறீ அகலங்கா கல்வி அறக்கட்டளையின் கீழ் இம்மடம் செயல்படுகிறது.

இதனையும் காண்க
 திருமலை சமணர் கோயில் வளாகம்
 தமிழ்நாட்டில் சமணம்

மேற்கோள்கள்

தமிழ்நாட்டு சமணக் கோயில்கள்
திருவண்ணாமலை மாவட்டம்
காலிசிஃபுளேரே

காலிசிஃபுளேரே என்பது தாவரவியலாளர்களால் அதிக அளவில் பயன்படுத்தப்படாத தாவரங்களின் தொகுப்பாகும். அகஸ்டின் பைரமஸ் டி கண்டோல் இருவித்திலைத் தாவர குடும்பங்களில் ஒரு துணைக்குடும்பமாக இதனை வரையறுத்துள்ளார். இது நவீன வகைப்பாட்டில் ரோசிட்ஸ் தொகுதியுடன் பெரும்பாலும் ஒத்திருந்தது. காலிசிஃபுளேரே தொகுதியின்  வரையறை என்பது:
 மலர்களில் உள்ள புல்லி இதழ்கள் குறைந்தது மலரின் அடிப்பாகத்திலாவது இணைந்து (இணைந்த புல்லி), ''டாரஸ்'' (தட்டு) போன்று காணப்படுகிறது. இதிலிருந்து அல்லி இதழ்களும் மகரந்தங்களும் சூலகத்துடன் இணைந்து தோன்றினாலும் புல்லி இதழ்களோடு ஒட்டியும் அல்லது ஒட்டாமலும் காணப்படும்.

மேலும் பார்க்க 
 டி கண்டோல் வகைப்பாடு

மேற்கோள்கள் 

தாவரங்கள்
தாவரவியல் பெயருடையக் கட்டுரைகள்
கோவிலூர், திருவண்ணாமலை

கோவிலூர் (Kovilur, Tiruvannamalai) என்பது தென்னிந்தியாவின் தமிழ்நாட்டில் திருவண்ணாமலை மாவட்டம் செய்யார் நகரின் அருகில் உள்ள கிராமம் ஆகும். இக்கிராமத்தின் மக்கள்தொகை 1699 ஆகும்.

நிலவியல்
கோவிலூர் தமிழ்நாட்டின் திருவண்ணாமலை மாவட்டத்தின் வடகிழக்கு மூலையில் 12.5866°N 79.5215°E இல் அமைந்துள்ளது. இது மாநில தலைநகரான சென்னைக்கு தென்மேற்கே 100 கி.மீ. (60 மைல்) தொலைவில் அமைந்துள்ளது. செய்யாறு மற்றும் வந்தவாசி ஆகிய இரண்டு நகரங்கள் கோவிலூருக்கு அருகில் உள்ளன. செய்யாறு 8 கி.மீ. (5 மைல்) தொலைவிலும் வந்தவாசி 10 கி.மீ. (6 மைல்) தொலைவிலும் உள்ளது.

நகரமைப்பு
கோவிலூரில் பதினொரு தெருக்கள் உள்ளன.

மேற்கோள்கள்

திருவண்ணாமலை மாவட்டத்திலுள்ள கிராமங்கள்
கரைகண்டீஸ்வரர் கோயில், காஞ்சி

கரைகண்டீஸ்வரர் கோயில் என்பது தமிழ்நாடு மாநிலம், திருவண்ணாமலை மாவட்டம், காஞ்சி என்னும் சிற்றூரில் உள்ள ஓர் சிவன் கோயிலாகும். வடமாத்தூரில் இருந்து 7 கி.மீ. தொலைவில் இக்கோயில் அமைந்துள்ளது. 

ஏழு (சப்தம்) கோவில்களில், காரைக்கண்டீஸ்வரர் (சிவன்) கோயில்களும் ஒன்றாகும். இவை  செய்யாறு ஆற்றின் கரையில் பல்வேறு இடங்களில் அமைந்துள்ளது. இக்கோயிலானது தமிழர் கட்டிடக்கலை அமைப்பில் கட்டப்பட்டுள்ளது. இந்த கோவிலில் சிவலிங்கம் காரைக்கண்டீஸ்வரர் என வழிப்படப்பட்டு லிங்கத்தால் பிரதிஷ்டை செய்யப்படுகிறது. மற்றும் துணைவியாக பெரியநாயகி அம்மன் (பார்வதி) உள்ளார். இக்கோயிலில் பங்குனி உத்தரம் விழா சிறப்பாகக் கொண்டாடப்படுகிறது.

மேற்கோள்கள் 

திருவண்ணாமலை மாவட்டத்திலுள்ள சிவன் கோயில்கள்
அசனமாப்பேட்டை

அசனமாப்பேட்டை (Hasanamapettai) இந்தியாவின் தமிழ்நாடு மாநிலம் திருவண்ணாமலை மாவட்டத்தில்,  வெம்பாக்கம் வட்டத்தில் அமைந்துள்ள ஒரு கிராமமாகும். இக்கிராமமானது காஞ்சிபுரம்-செய்யாறு சாலையில் அமைந்துள்ளது.  காஞ்சிபுரத்தில் இருந்து 25 கி.மீ. தொலைவிலும் செய்யாறிலிருந்து 10 கிலோமீட்டர் தொலைவிலும் இக்கிராமம் அமைந்துள்ளது. முன்னதாக இக்கிராமம் தெய்வந்தாங்கல் என்ற பெயரால் அழைக்கப்பட்டது.

பெயர்க்காரணம் 
செய்யார் சட்டமன்றம் மற்றும் ஆரணி நாடாளுமன்ற தொகுதியில் அசனமாப்பேட்டை அமைந்துள்ளது. இப்பெயர் வரக் காரணம்: ஹசன் + அம்மா + பேட்டை, இங்கு ஹசன் ஒரு இஸ்லாம் பெண் பெயர், அம்மா என்பது தாய் என்ற  தமிழ் வார்த்தை  மற்றும் பேட்டை என்பது தமிழ் வார்த்தை ஆகும். இந்த குறிப்பிட்ட கிராமம் மற்றும் நிலங்கள் மக்களுக்கு, ஹசனால் நன்கொடை அளிக்கப்பட்டதாக நம்பப்படுகிறது, எனவே இவ்வூர் ஹசனமா பேட்டை என்று அழைக்கப்படுகிறது. இப்போதும் மக்கள் ஹசன் அவர்களின் நினைவாக, அவருக்கு முதல் மரியாதையை செலுத்திய பிறகே தங்கள் கடவுள்களை வணங்குகின்றனர்.

முக்கிய தொழில்  
பாரம்பரியம் பிணைந்துள்ள இக்கிராமத்தில் பெரும்பாலான மக்கள் பட்டு சேலை உற்பத்தியாளர்கள் ஆவர். உலக புகழ்பெற்ற காஞ்சிபுரம் பட்டு சேலைகள் இங்கு இறுதியாக வடிவமைக்கப்பட்டு விற்பனைக்கு வருகிறது.

அமைப்பு 
ஒவ்வொரு தெருவிற்கும் ஒரு கோயில் உள்ளது, இந்த கிராமத்தில் 13 தெருக்களே உள்ளன.

திருவிழா 
ஒவ்வொரு அமாவாசை நாளிலும் அங்காள அம்மன் ஊஞ்சலில் காட்சி அளிக்கிறார்.  பத்து நாட்கள் நடைபெறும் திருவிழாவில், ஏழு  மற்றும் பத்தாம் நாட்களில் செவ்வாடையுடன் அங்காள அம்மன்  அருள்பாலிப்பது மிகவும் சிறப்பானதாகும். 

ஐந்து நிலை கொண்ட கோபுரம் அமைந்து ஊரின் ஈசான்ய மூலையில் சிறீ பர்வதவர்த்தனி இராமநாத ஈசுவர் ஆலையம் உள்ளது. தனித்தனி சன்னதிகள் கொண்ட இத்தலத்தில் ஆண்டு தோறும் செங்குந்த மரபினரால் காப்புக்கட்டு சூரசம்காரம் பத்து நாள் திருவிழா விமரிசையாக நடத்தப்படுகிறது

மேற்கோள்கள் 

திருவண்ணாமலை மாவட்டத்திலுள்ள கிராமங்கள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
மேலதிக்கான்

மேலதிக்கான் (Melathikkan) என்ற ஊர் தமிழ்நாட்டில், திருவண்ணாமலை  மாவட்டத்தில், திருவண்ணாமலை நகராட்சிக்கு உட்பட்ட ஒரு பகுதி ஆகும்.   இவ்வூர் திருவண்ணாமலை நகரத்தில் இருந்து  2.6 கி. மீ தொலைவில் உள்ள ஒரு முக்கிய பகுதியாகும். இவ்வூர் தமிழ்நாட்டின் தலைநகரம், சென்னையில் இருந்து 185 கி. மீ தொலைவில் உள்ள ஒரு முக்கிய பகுதியாகும். இப்பகுதி திருகோவிலூர் சாலையில் (சித்தூர்-கடலூர்  சாலை) தேசிய நெடுஞ்சாலை 234ஏ என்ற இடத்தில் உள்ளது.

அருகிலுள்ள நகரங்கள் மற்றும் பேரூராட்சிகள்: திருவண்ணாமலை (2.9 கி.மீ), தென்மாத்தூர் (3.3 கி.மீ), சொ.கிளநாச்சிப்பட்டு (3.4 கி.மீ), சின்னகாங்கியனூர் (3.8 கி.மீ), நல்லவன்பாளையம் (4.3 கிமீ). திருவண்ணாமலைக்கு அருகிலுள்ள நகரங்கள் (2.6 கி.மீ), தண்டராம்பேட்டை (15.3 கி.மீ), துரிஞ்சாபுரம் (19.9 கி.மீ), கீழ்பெண்ணாத்தூர் (21.8 கி.மீ).

மக்கள் தொகை  
5000 க்கும் மேற்பட்ட மக்கள்தொகை கொண்ட மேலத்திக்கான் திருவண்ணாமலை நகர்ப்புறத்திற்கு துணை நகர்ப்புறமாக உள்ளது. இது திருக்கோயிலூர் சாலையில் (சித்தூர்- கடலூர் சாலை) திருவண்ணாமலை நகர்ப்புற ஒருங்கிணைப்புகளின் கீழ் வருகிறது (தேசிய நெடுஞ்சாலை எண் 234 ஏ). திருக்கோவிலூர் தொடருந்து பாதையில் “மேலத்திக்கான் - சரோன்” என ஒரு தொடருந்து நிலையம் உள்ளது.

மேற்கோள்கள் 

திருவண்ணாமலை மாவட்டத்திலுள்ள கிராமங்கள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
கிஷன்பூர் வனவிலங்கு சரணாலயம்

கிஷன்பூர் வனவிலங்கு சரணாலயம் இந்தியாவில் உத்தரப்பிரதேசத்தில் உள்ள மைனானி அருகில் உள்ள துத்வா புலிகள் காப்பகத்தின் ஒரு பகுதியாகும்.இது 227 சதுர கிமீ (88 சதுர மைல்) பரப்பளவைக் கொண்டுள்ளது. இது 1972 இல் நிறுவப்பட்டது.

விலங்குகள் 
 புலி
 சிறுத்தை
 சதுப்பு மான்
 ஹாக் மான்
 கேளையாடு
 வங்காள வரகுக் கோழி
 வரகுக் கோழி

மேலும் காண 
 துத்வா தேசியப் பூங்கா

மேற்கோள்கள்

பிற இணைப்புகள் 
 கிஷன்பூர் வனவிலங்கு சரணாலயம் 

இந்திய காட்டுயிர் காப்பகங்கள்
உத்தரப்பிரதேசத்திலுள்ள விலங்கியல் பூங்காக்கள்
உத்தரப் பிரதேச வனவிலங்கு காப்பகங்கள்
கியானி பிரிதம் சிங் தில்லான்

கியானி பிரிதம் சிங் இந்திய சுதந்திர போராட்ட  வீரர் மற்றும் சீக்கிய சமயப் பரப்பாளர் ஆவார்.  கதர் கட்சியின் உருப்பினராக இருந்தார்.  1915 ல் பிரித்தானிய இந்திய இராணுவத்தில்  கதர் சதித்திட்டத்தின்  கருவியாக செயல்பட்டு தோல்வியடைந்தார் . கியானி ப்ரிதம் சிங் தில்லான் சீக்கிய இந்திய சுதந்திர இயக்க தலைவரும் இந்திய தேசிய ராணுவத்தின் பிரபலமான உறுப்பினரான குர்பக்சிங்  தில்லானியின் நெருங்கிய நண்பராவார். இவர்  சுபாஷ் சந்திர போஸின் நெருங்கிய நண்பராகவும் இருந்தார். பிரிதம் சிங்  இரண்டாம் உலகப் போரின்போது ஜப்பானிய ஆதரவை பெற இந்திய தேசிய இராணுவம்  நிருவிய அதே கருத்தை மறுபரிசீலனை செய்தது.  1942 ல் விமான விபத்தில் பிரிதம் சிங் இறந்தார்.

குறிப்புகள் 
 கிழக்கு  ஆசியாவில் இந்திய தேசிய இராணுவம். 
 இந்துஸ்தான் டைம்ஸ் 

1942 இறப்புகள்
இந்தியப் புரட்சியாளர்கள்
காமக் கண்ணிப் பசலையார்

காமக்காணிப் பசலையார், இவர் மதுரைக் காமக்காணி நப்பசலையார், காமக்கணிப் பசலையார் என்றும் சிலரால் குறிப்பிடப்படுகிறார்.  காமக்காணி என்ற பண்டைக் காலத்தில் வழங்கிய நிலவுரிமை காரணமாகப் பெயருக்கு முன்னால் 'காமக்காணி' என்பதனைச் சிலர் சேர்த்துக் கொண்டனர்.  இவரும் அத்தகைய சிறப்புப் பெற்றவராக இருந்திருக்க வேண்டும்.  'பசலை' என்ற இயற்பெயருடைய இவரின் புலமை காரணமாக, 'நல்' என்ற அடை சேர்த்து நப்பசலையார் என்று வழங்கப்பட்டிருக்கலாம்.(1)  இவருடைய பாடலொன்று நற்றிணையில் இடம் பெற்றுள்ளது.

     தேம்படு சிலம்பில் தெள் அறல் தழீஇய
     துறுகல் அயல துாமணல் அடைகரை,
     அலங்குசினை பொதுளிய நறுவடி மா அத்துப்
     பொதும்புதோறு அல்கும் பூங்கண் இருங்குயில்
     'கவறுபெயர்த் தன்ன நில்லா வாழ்க்கை இட்டு
     அகறல் ஓம்புமின், அறிவுடையீர்!' என,
     கையறத் துறப்போர்க் கழறுவ போல,
     மெய்யுற இருந்து மேவா நுவல.... 
                                         (திணை, வாகை, துறை-ஏறாண் முல்லை.

தேன் உடையது மலை: அதன் பக்கத்தில் தெளிந்த நீர் சூழ்ந்த உருண்டைக்கல் உண்டு.  அதன் அருகில் துாய மணல் மிக்க கரையில் மாமரங்கள் உண்டு.  அவை அசையும் கிளைகளையுடையன, நல்ல மாவடுக்கள் நிரம்பியன.  மாமரச் சோலைதோறும் தங்கியிருக்கும் பூப்போன்ற கண்களையுடைய கரிய குயில்கள் 'ஆணும் பெண்ணும் மெய்யோடு மெய் சேர நின்று' அறிவுடையீர்! வாழ்க்கை சூதாட்டக் கருவி மாறிமாறி விழுவது போல நிலையில்லாதது.  எனவே நிலையற்ற பொருளைத் தேடும் முயற்சியைக் கைவிட்டு, உம் தலைவியரை விட்டுப் பிரியாமல் சேர்ந்து வாழ்வீர்" என்று கையறத் துறப்போரைப் பார்த்து சொல்வது போலக் கூவுகின்றன.  இவ்வாறான துன்பத்தைத் தருகின்றன இளவேனிற் காலத்தில் பொருளின் பொருட்டுப் பிரிவது ஆண்களின் இயல்பு என்றால் அறத்தினும் பொருள் ஈட்டுதல் உறுதி.

மேற்கோள்கள்  

1 ந.முருகேசபாண்டியன்,அற்றைத் திங்கள் அவ்வெண்ணிலவில், காலச்சுவடு பதிப்பகம், நாகர்கோவில், டிசம்பர் - 2008

சங்கப் புலவர்கள்
ஆலத்தூர், பெரம்பலூர் மாவட்டம்

ஆலத்தூர் (Alathur) என்பது தமிழ்நாடு, பெரம்பலூர் மாவட்டம், ஆலத்தூர் வட்டத்தில் உள்ள ஊர். இந்த நகரம் ஆலத்தூர் தாலுகாவின் தலைமையகம் ஆகும். இதன் அஞ்சல் குறியீட்டு எண்  606 303.

மேற்கோள்கள் 

பெரம்பலூர் மாவட்டத்திலுள்ள கிராமங்கள்
கார்த்திஜ்

கார்தேஜ் அல்லது கார்த்திஜ் (Carthage), என்பது பண்டைய கிரேக்க நகரங்களில் ஒன்றாகும். இது போரினால் அழிந்துபோன பெரிய நகரங்களில் ஒன்றாகும். இந் நகரம் கானானிய போனீசிய காலனியாக இருந்து பின்னர், கிமு முதல் புத்தாயிரம் காலத்தில் தென்மேற்கு மத்தியதரைக்கடற்பகுதியில் கோலாச்சிய  புயூனிக் பேரரசின் தலைநகராக விளங்கியது.

அமைவிடம் 
ஆப்பிரிக்காக் கண்டத்தின் வடக்கில் அமைந்த துனிசியா நாட்டின் வடக்கு கடற்கரையில் கார்தேஜ் நகரம் இருந்தது.

வரலாறு 
சுமார் 2800 ஆண்டுகளுக்கு முன் அமைக்கப்பட்ட நகரம் கார்த்தேஜ். மத்திய தரைக் கடலின் கிழக்குக் கரையில் அக்காலத்தில் புகழுடன் விளங்கிய ஃபினீஷிய மக்களே இந்த நகரத்தை அமைத்தனர். இவர்கள் கடல் வாணிகத்தில் சிறந்து விளங்கியவர்கள். போர்க் கப்பல்களுக்கு ஒன்றும், வாணிகக் கப்பல்களுக்கு ஒன்றுமாக இரு துறைமுகங்களை இங்கு கட்டினார்கள். கப்பல் போக்குவரத்துக்கு மையமான இடத்தில் அமைந்திருந்ததால் இந்நகரம் விரைவாக வளர்ச்சி அடைந்தது. பிறகு ரோமானியர்கள் இந்நகரைக் கைப்பற்றி அழித்தனர்.கி.மு.29-ல் அகஸ்ட்டஸ் மன்னரால் மீண்டும் நிறுவப்பட்டு ரோம் சாம்ராஜ்யத்தின் பெரிய நகரங்களுள் ஒன்றாக இருந்தது. ஆனால் கி.பி. 5-ம் நூற்றாண்டில் வாண்டல்கள் என்போர் இந்நகரைக் கைப்பற்றினர். இறுதியாக கி.பி 7-ம் நூற்றாண்டில் அராபியர்கள் இந்நகரை அடியோடு அழித்துவிட்டனர். இன்று கல்லறைகளும் சிதைவுகளுமே இங்கு காணப்படுகின்றன.

மேற்கோள்கள் 

 "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பண்டைய கிரேக்கம்
கிரேக்க வரலாறு
துனீசியா
சக்கரவர்த்திக் கீரை

செனோபோடியம் ஆல்பம் என்ற தாவரவியல் பெயராலும் சக்கரவர்த்திக் கீரை என்று பொதுப்பெயரிலும் அழைக்கப்படும் இந்த தாவரம், செனோபோடியம் பேரினத்தில் வேகமாக வளரும் வருடாந்திர தாவரமாகும்.  உலகின் சில பகுதிகளில் பயிரிடப்பட்டு, உணவாக பயன்படுத்தப்பட்டாலும்  இந்த தாவரம் பெரும்பாலான இடங்களில் களையாக கருதப்படுகிறது. பொதுவான பெயர்களில் கண்ணாடிக் கீரை, சிக்லிசக்கோலி, ஆங்கிலத்தில் பிக் வீட்(Pig Weed ) கூஸ் புட் (Goose Foot), காட்டு கீரை என அழைக்கப்படுகிறது.

ஆங்கிலப் பெயர்கள் இந்த செனோபோடியம் பேரினத்தின் பிற இனங்களுக்கும் பயன்படுத்தப்படுகின்றன, இதன் காரணமாக இது பெரும்பாலும் வெள்ளை கூஸ்ஃபூட் என்றும்  வேறுபடுத்தி அழைக்கப்படுகிறது.

செனோபோடியம் ஆல்பம் வட இந்தியாவின் பல பகுதிகளிலும்,  நேபாளத்திலும் பதுவா எனப்படும் கீரை உணவுப் பயிராக பரவலாக பயிரிடப்பட்டு நுகரப்படுகிறது.

வகைப்பாட்டியல்
செனோபோடியம் ஆல்பம் ஒரு சிக்கலான வகைப்பாட்டியலைக் கொண்டுள்ளது மேலும் பல நுண்ணிய இனங்கள், துணை இனங்கள் மற்றும் வகைகளாக பிரிக்கப்பட்டுள்ளது, எனவே அவற்றுக்கு இடையில் வேறுபடுத்துவது கடினம். பின்வரும் உட்பிரிவு வகைப்பாடுகள் புளோரா யூரோபியாவால் ஏற்றுக் கொள்ளப்படுகின்றன

 செனோபோடியம் ஆல்பம் சப்ஸ்ப். ஆல்பம்
 செனோபோடியம் ஆல்பம் சப்ஸ்ப். ஸ்ட்ரியாட்டம் (கிராசன்) முர்ர்
 செனோபோடியம் ஆல்பம் வர்.ரெட்டிகுலேட்டம் (எலன்) உட்டிலா

படத்தொகுப்பு

மேற்கோள்கள்

மூலிகைகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கீரைகள்
இந்திய உணவுகள்
தமிழக ஆசிரியர்கள் தொடங்கிய தாவரவியல் கட்டுரைகள்
த பேரண்ட் ட்ராப் (திரைப்படம்)

த பேரண்ட் ட்ராப் (The Parent Trap) என்பது 1961 ஆம் ஆண்டு வெளியாகிய ஆங்கிலத் திரைப்படம் ஆகும்.

திரைப்பட உருவாக்கம் 

எரிக் காஸ்னர் என்ற எழுத்தாளர் எழுதிய ‘லோட்டி & லிசா’ என்ற நாவலை உரிமை வாங்கி, ‘டேவிட் ஸ்விப்ட்’ என்பவர் திரைக்கதை அமைத்து இப்படத்தை வெளியிட்டார். இத்திரைப்படம் பெற்ற வெற்றியால், வால்ட் டிஸ்னி நிறுவனம் இத்திரைப்படத்தை 1998 ஆம் ஆண்டில் மீண்டும் தயாரித்து வெளியிட்டது. இப்படத்திற்கு திரைக்கதை எழுதிய இயக்குநர் நான்சி மேயர், இணைந்து பணியாற்றிய சார்லஸ் சையர் ஆகியோர் பெயரோடு, 1961-ஆம் ஆண்டில் வெளியான திரைப்படத்துக்கு திரைக்கதையமைத்த ‘டேவிட் ஸ்விப்ட்’ பெயரையும் இணைத்து டைட்டிலில் இடம் பெறச் செய்து பெருமை சேர்த்தனர். த பேரண்ட் ட்ராப் திரைப்படத்தில் குழந்தை நட்சத்திரமாக தோன்றி புகழ் பெற்ற லிண்ட்சே லோகன் இப்போது புகழ் பெற்ற நட்சத்திரமாகவும், பாடகியாகவும் திகழ்கிறார். இத்திரைப்படத்தை குழந்தையும் தெய்வமும் என்ற புயரில் ஏவிம் நிறுவனம் தயாரித்து வழங்கியது.

திரைக்கதை சுருக்கம் 
திருமணமாகி இரட்டைக் குழந்தைகளை பெற்றபின் ஒரு தம்பதியரின் வாழ்வில் நடக்கும் நிகழ்வுகளை இப்படம் விளக்குகிறது. இரட்டைக் குழந்தைகள் பிறந்தவுடன் விவாகரத்து வாங்கும் இத்தம்பதியினர் குழந்தைகளையும் பிரித்து சென்று விடுகின்றனர். பள்ளிப்பருவத்தில் நடக்கும் ஒரு வாள் சண்டையில் அக்குழந்தைகள் ஒருவரை ஒருவர் சந்திக்கின்றனர். இருவரும் தோற்றத்தில் ஒரே மாதிரியாக இருப்பதை எண்ணி ஆச்சர்யமடைகின்றனர். தங்களுடைய பிறந்த தேதியும் ஒரே நாளில் தான் என்பதையும் தெரிந்த பின் தாங்கள் இரட்டைக் குழந்தைகள் என்பது புரிகிறது. அதற்குப் பின் அவர்கள் எவ்வாறு தங்கள் பெற்றோரை ஒன்று சேர்த்தனர் என்பதே கதை.

மேற்கோள்கள் 

1998 திரைப்படங்கள்
துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
சான் பிரான்சிஸ்கோவில் படமாக்கப்பட்ட திரைப்படங்கள்
கலிபோர்னியாவில் படமாக்கப்பட்ட திரைப்படங்கள்
அமெரிக்கத் திரைப்படங்கள்
குடையுருமஞ்சரி

அம்பெல் அல்லது குடை மஞ்சரியில் மையத்தண்டு தனித்தோ கிளைத்தோ காணப்படலாம். ஆனால்   மஞ்சரித்தண்டின் செங்குத்தான வளர்ச்சி திடீரென்று தடைபட்டு, நுனியில் கொத்தான பூவடிச்செதில்கள் தோன்றுகின்றன. இவை வட்டப்பூவடிச்செதில்கள் (இன்வலுகர் ஆப் பிராக்ட்சு) எனப்படும். இவற்றின் கோணங்களிலிருந்து ஒரே நீளமுள்ள காம்புடைய மலர்கள் குடை போன்ற அமைப்பில் தோன்றுகின்றன. எடுத்துக்காட்டு - அல்லியம் சீபா (வெங்காயம்)

கூட்டு அம்பெல் 

அம்பெல் அல்லது குடை மஞ்சரியின் மையத்தண்டு கிளைத்து ஒவ்வொரு கிளையின் நுனியிலும் ஒரு அம்பெல் மஞ்சரி காணப்பட்டால் அது கூட்டு அம்பெல்  எனப்படும். எடுத்துக்காட்டு-டாகசு கரோட்டா(காரட்)

படங்கள்

மேற்கோள்கள் 

தாவர அமைப்பியல்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
இதழமைவு (தாவரவியல்)

இதழமைவு  (Aestivation - botany) என்பது மலர் மலர்வதற்கு முன்உள்ள மொட்டு நிலையில் மலரின் பாகங்களின் அமைப்பு நிலைகளை குறிப்பதாகும். சில சமயங்களில்  இதழமைவினை பிரஃபோலியேஷன் அல்லது பிரிஃபோலியேஷன் எனவும் குறிப்பிடலாம். ஆனால் இவ்வார்த்தைக்கு இதழமைப்பு எனவும் அர்த்தம் கொள்ளலாம்: அதாவது தண்டு மொட்டுக்களில் இலைகள் அமைந்துள்ள அமைப்பைக் குறிப்பதாகும்.

தாவர வகைப்பாட்டியலில் தாவரங்களை இனம் காணும்போது இதழமைவு முதன்மை பங்காற்றுகிறது; எடுத்துக்காட்டாக, மால்வேசி குடும்ப மலர் மொட்டுக்களில்,  தவிர, மால்வேசிக் குடும்பத்தில்புல்லி இதழ்கள் தொடு இதழமைவு கொண்டுள்ளன; இருப்பினும் மால்வேசிக் குடும்பத்தில் ஃபெர்மாண்டோடென்ட்ரான், கைராந்தோடென்ட்ரான் போன்ற பேரினங்கள் தவறி வைக்கப்பட்டுள்ளன.

கலைச் சொற்கள்

இதழமைவு என்ற ஒரே வார்த்தையை, தாவரங்களில் இலைகளின்அமைவிற்கும் பயன்படுத்தப்படுகிறது.   இதழமைவின் வகைகளை உள்ளடக்கியது:
 தழுவிதழ் – ஒன்றுடன் ஒன்று தழுவி அமைந்தது
 ஒழுங்கற்ற திருகு அல்லது திருகமைவு – ஒவ்வொரு அல்லி இதழ் அல்லது புல்லி இதழின் ஒரு முனை, பக்கத்திலுள்ள இதழின் ஒரு முனைக்கு வெளிப்புறமாகவும், மற்றொரு முனை பக்கத்திலுள்ள இதழின் மறுமுனைக்கு உட்புறமாகவும் அமைந்தது.
 அகல் சுழலிதழ்(காக்லியேட்) – சுருள் வடிவில் திருகி அமைந்தது
 சுழல் மடிப்பிதழ்(கன்டார்டிபிளிகேட்) – முறுக்கிய மேலும்  மடிப்புள்ளதாக அமைந்தது
  ஐங்கவையிதழ்(குவின்கன்ஸியல்) – ஐந்து இதழ்களில், இரண்டு அல்லி இதழ்கள் அல்லது புல்லி  இதழ்கள் மற்ற எல்லாவற்றிற்கும் வெளியே உள்ளன, அடுத்த இரண்டு இதழ்கள் எல்லாவற்றிற்கும் உள்ளே உள்ளன, மற்றும் ஐந்தாவது இதழின் ஒரு விளிம்பு வெளிப்புறமாகவும் மற்றொரு விளிம்பு உட்புறமாகவும்  அமைந்துள்ளது
 ஒழுங்கற்ற சுழல் இதழ் குறுக்கு மறுக்கு இதழ் உள் மடிந்த இதழ் – உள் புறமாக மடிந்து அமைந்தது
 திறந்த இதழ் – அல்லி இதழ்கள் அல்லது புல்லி இதழ்கள் ஒன்றுடன் ஒன்று தழுவாத அல்லது ஒன்றுக்கொன்று தொடாமலும் அமைந்தது
 மறுஇரட்டித்தல் – வெளிப்புறமாக மடிந்து அமைந்தது
 தொடு இதழ்'' – அடுத்தடுத்த அல்லி இதழ்கள் அல்லது புல்லி இதழ்கள்  இதழ்கள் ஒன்றையொன்று தழுவாமல் தொட்டுக் கொண்டிருக்கும்.

மேற்கோள்கள் 

+
தாவர அமைப்பியல்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
வில்லியம் ரெஜினால்ட் டீன்

வில்லியம் ரெஜினால்ட் டீன் (1896–1973) ஒரு ஆங்கிலேய பயன்முறைக் கணக்கியலாளா் மற்றும் பாய்ம இயக்கவியலாளா். ஆராய்ச்சியில் இவரது ஆர்வம் ஸ்டோக் பாய்வு , திண்ம இயக்கவியல் மற்றும் வளைந்த நீரிடைவழிகளில் பாய்வு ஆகியவற்றை உள்ளடக்கியது. இவரது பெயரைக் கொண்டிருப்பது பாய்மவியலில் பயன்படும் டீன் எண்ணாகும்.

தாழ்வான ரேய்னால்ட்ஸ் எண்களில், மீட்சிப்பண்பின் வழிமுறைகளைச் செயல்படுத்தி பாய்மங்களின் ஓட்டத்தைப் பற்றிய முன்னோடி வேலையை டீன் மேற்கொணடார். வளைந்த குழாய்களில் சுவற்றுடனான இடைவெளியால் சுவற்றினருகில் செதுக்கோட்டத்தில் ஏற்படும் அலைக்கழிப்பு, மூலையில் ஏற்படும் ஓட்டம் போன்ற இரண்டாம் நிலை பாய்வோட்டத்துக்கான தீர்வுகள் இவருடைய புகழ்பெற்ற படைப்புகளாகும்.

டீன், கேம்பிாிட்ஜிலுள்ள திரித்துவக் கல்லுாரியில் தனது இளங்கலை பட்டத்தைப் பெற்றாா். இம்பீரியல் கல்லுாரியில் ஐந்து ஆண்டுகள் கழித்த பின் திரித்துவக் கல்லுாரியின் ஓா் உயரிய ஆய்வாளரானார். போாின் போது  M.I.D.ன் எதிா் வளியூர்தி பரிசோதனைப் பிரிவில் கணிதம் சாா்ந்த பணிகளை இவர் மேற்கொண்டாா். இலண்டன் பல்கலைக்கழகக் கல்லூரியில் 1964ல் இங்கிருந்து தான் ஓய்வு பெறும்வரை பயன்முறைக் கணிதத்துறையில் கோல்ட்ஸ்மிட் இருக்கையையும், அரிசோனா பல்கலைகழகத்தில் ஓர் இருக்கையையும் வகித்துவந்தார்.

மேற்கோள்கள் 

1896 பிறப்புகள்
1973 இறப்புகள்
ஆங்கிலேயக் கணிதவியலாளர்கள்
ஆங்கிலேய இயற்பியலாளர்கள்
பாய்ம இயக்கவியலாளர்கள்
திருக்கடிகுளம்

திருக்கடிகுளம் எனும் ஊர் காவிரியின் தென் கரையில் உள்ள 109 ஆம் பாடல் பெற்ற தலமாகும். கற்பக விநாயகர் இங்குள்ள பெருமானைப் பூசித்து மாம்பழம் பெற்றதால் கற்பகனார் கோயில் என்றும் இவ்வூரை மக்கள் குறிப்பிடுகின்றனர். இவ்வூர் திருத்துறைப்பூண்டி பேருந்து நிலையத்தில் இருந்து 17 கிலோ மீட்டர் தொலைவில் அமைந்துள்ளது.

தமிழ்நாடு மாநிலத்திலுள்ள ஊர்களும் நகரங்களும்
பனிப்புயல்

பனிப்புயல் (Blizzard) என்பது வட மற்றும் தென் துருவங்களிலிருந்து வீசும் புயல்காற்றில் சிதறுண்ட பனிக்கட்டிகளும் கலந்து வரும் ஒரு கடுமையான ஒரு நிகழ்வாகும். இது வலுவான காற்று மற்றும் குறைந்த தெரிவுநிலை ஆகியவற்றால் வகைப்படுத்தப்படுகிறது. இது நீண்ட காலத்திற்கு நீடிக்கும் பொதுவாக குறைந்தது மூன்று அல்லது நான்கு மணிநேரம் கூட இது நிலைத்திருக்கும்.

தரைப் பனிப்புயல் என்பது பனிப்பொழிவு இல்லாத வானிலை நிலையாகும். ஆனால் தரையில் உள்ள தளர்வான பனியானது பலத்த காற்றால் தூக்கி வீசப்படுகிறது. பனிப்புயல்கள் அபரிமிதமான அளவைக் கொண்டிருக்கலாம். மேலும், இவை பொதுவாக நூற்றுக்கணக்கான அல்லது ஆயிரக்கணக்கான கிலோமீட்டர்கள் வரை நீண்டிருக்கும்.

பனிப்புயல் வீசும் பகுதிகள் 
மத்திய கிழக்குக் கனடா, சோவியத் உருசியா, அமெரிக்காவின் மிசிசிப்பி வடிகால்பகுதி ஆகியவை பனிப்புயல் வீசும் பகுதிகளாகும்.

பனிப்புயலின் இயல்புகள் 
பனிப்புயல் சிலசமயம் மணிக்கு 300 கிலோமீட்டர் வேகத்தில் வீசுவதுண்டு. பனிப்புயலால் பெருஞ்சேதம் உண்டாகும். இப்புயல் எப்போது எத்திசையில் வீசக்கூடும் என்பதை வானிலை ஆராய்ச்சி நிலையம் முன்னதாகவே தெரிந்து அறிவிக்க முடியும். இதனால் தக்க பாதுகாப்பு ஏற்பாடுகளைச் செய்து கொள்ள முடிகிறது.

மேற்கோள்கள் 

 "குழந்தைகள் கலைக் களஞ்சியம்",1992, சென்னை:தமிழ் வளர்ச்சிக் கழகம்.

வெளி இணைப்புகள் 

Digital Snow Museum Photos of historic blizzards and snowstorms.
Farmers Almanac List of Worst Blizzards in the United States
United States Search and Rescue Task Force: About Blizzards
A Historical Review On The Origin and Definition of the Word Blizzard  Dr Richard Wild
http://wintercenter.homestead.com/photoindex.html
http://www.farmersalmanac.com/weather/2008/12/15/historic-blizzards/ 
 http://www.ussartf.org/blizzards.htm
http://www.drrichardwild.co.uk/pdf/What%20is%20a%20Blizzard.pdf

புயல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
வாலில்லா டென்ரிக்

வாலில்லா டென்ரிக் (Tailless tenrec) என்ற விலங்கு மடகாசுகர் பகுதியில் காணப்படுகிறது. இந்த விலங்கு பாலூட்டிகளிலேயே அதிக அளவு குட்டிபோடும் தன்மை கொண்டதாக உள்ளது. இந்த  உயிரி ஒவ்வொரு முறையும் 32 குட்டி போடுகிறது.  அதிக அளவு குட்டிகள் போட்டாலும், எல்லா குட்டிகளுமே பொியதாவதில்லை. சில குட்டிகள் பிறந்ததுமே காலநிலை மாறுபாட்டால் இறந்து விடுகின்றன. மீதமுள்ள குட்டிகள் மட்டுமே வளா்ந்து பொியதாகின்றன.

மடகாசுகர் தாயகம் மட்டுமன்றி, இது காம்ரோசு, மாருத்தீவுகள்,  ரீயுனியன், சேசெல்லெசு ஆகிய தீவுக் கூட்டங்களிலும் காணப்படுகிறது; இது இங்கு நோக்கத்தோடே அறிமுகப்படுத்தப்பட்டது. இது வெப்ப, மிதவெப்ப மண்டலக் காடுகளில் அடியடுக்கிலும் வறண்ட தரைப்புதர்க்காடுகளிலும் புல்வெளிகளிலும் தோட்ட தவரங்களிலும் தனியார் தோட்டங்களிலும் தவரம் அடர்ந்த நகர்ப்பகுதிக்ளிலும் வாழ்கிறது.

வாலில்லா டென்ரில் த்ஹான்  டென்ரிசிடே குடும்பத்தின் மிகப் பெரிய இனமாகும், Tenrecidae.  இது 26 முதல்39 செமீ நீளமும் 2 கிகி எடையும் கொண்டுள்ளது. இது நடித்தர அளவு முருடான சிவப்புச் சாமபல் நிற கம்பளியும் நீண்ட கூரிய முள்ளிழைகளையும் தன் உடலில் கொண்டுள்ளது.  இது ஓர் ஈருண்ணியும் ஊனுண்ணியுமாகும். இது தாவரவுண்னியான கொறிணிகளுடன் குழப்பிக்கொள்ளப்படுகிறது..  இது தவளை, எலி, ஊர்வன, போன்ற சிறு பாலூட்டிகளயும் பெரிய முதுகென்பிகளையும் பழங்களையும் தழையையும் உண்ணவல்ல  ஊசியன்ன சிறு கூரிய பற்களைக் கொண்டுள்ளது .

வாலில்லா டென்ரிக் தான் ஒரே நேரத்தில் நெடுங்காலம் வரை, ஒன்பது மாதங்கள் வரை,  மாரியுறக்கம் கொள்ளும் முதல் வெப்பமண்டலப் பாலூட்டியாகும். இது வயிற்று ஒட்டுண்ணியான அக்கந்தொசெபலாவின் புரோமோனிலிபார்மிசு கிரிசுட்டேட்டசு இன ஓம்புயிரியாகும்.

மேற்கோள்கள்

மேலும் படிக்க
இராஜேஸ்வாி இரவீந்திரன், விந்தை உலகம், பக்.27 மாருதி லேசா் பிாிண்டா்ஸ், சென்னை 14.

பாலூட்டிகள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
மிகப் பெரிய குதிரைவால் செடி

மிகப் பெரிய குதிரைவால் செடி  ஈக்குசெட்டம் ஜைகாண்டியம் (Equisetum giganteum) என்பது தென் அமெரிக்காவிலிருந்து  நடு அமெரிக்கா வரையும் , மத்திய சிலியின் கிழக்கு முதல் பிரேசில் வரையும்  மற்றும் வடக்கிலிருந்து தெற்கு மெக்சிகோ வரையும் பூர்வீகமாகக் கொண்ட ஈக்குசெட்டம் வகையைச் இனம் ஆகும்.

செடியின் அமைப்பு
	 
இச்செடி இது 2–5 மீட்டர்கள் (6.6–16.4 அடி) உயரம் வளரக்கூடியது. ஈரமான மணல் நிறைந்த பகுதியில் வளர்கிறது. இதன் அடிப்பகுதி மட்டத்தண்டு உடையது. இதிலிருந்து மேல் நோக்கி வளர்ந்த தண்டு வித்தியாசமானது. தண்டு துவாரம் உடையது. தண்டின் பகுதி துண்டு துண்டாக காடியில் இணைந்து நீண்டு உள்ளது. இவற்றில் சிறிய செதில் இலைகள் உள்ளன. இந்த தண்டில் கிளைகள் சுற்றி உள்ளன. இந்த அமைப்பை பார்க்கும்போது குதிரையின் வாலில் உள்ள முடிபோல் உள்ளது. இதனுடைய தண்டு இணைந்த பகுதியில் மணல் போன்ற சிலிக்கா உள்ளது. 1999-2000 ஆம் ஆண்டு சிலியில் அரிகாவிற்கு அருகில் உள்ள லுடா நதியில், ஒரு பயிற்சி பெற்ற தாவரவியலாளரான டாக்டர் தாமஸ் ஸ்கோப்கே, 1.57 அங்குலங்கள் (நான்கு சென்டிமீட்டர்)  தடிமனான செடி என்று தெரிவித்தார்.

வாழிடம் 
இது தென் அமெரிக்காவில் வளர்கிறது. 300 மில்லியன் ஆண்டுகளுக்கு முன்பு இவைகள் அதிக அளவில் காடுகளில் வளர்ந்தன. 100 அடி உயரம் உள்ளது கூட வளர்ந்திருந்தது. இவைகள் நிலக்கரியாக மாறிவிட்டது. இந்த வகையில் 25 இனச்செடிகள் மட்டுமே உள்ளது. இவற்றில் பூக்கள் வருவது கிடையாது. விதைத்துகள்கள் மூலம் புதியச் செடி முளைக்கிறது. வடக்கு சிலியில் உள்ள செடிகளில் 3.5 செ.மீ. விட்டம் வரையிலான தண்டுகள்  தனி இனமாக ஈக்விசெட்டம் சைலோசைட்டம் (Equisetum xylochaetum) கருதப்படுகிறது. ஆனால் இது பரவலாக தனித்தன்மை வாய்ந்ததாகக் கருதப்படவில்லை.

பயன்பாடு 
இன்று நம் வீடுகளில் பாத்திரங்களைக் கழுவி சுத்தம் செய்வதற்குக் கம்பி ரோமங்களைப் பயன்படுத்துகிறோம். பழங்காலத்தில் பாத்திரங்களைச் சுத்தம் செய்ய இந்தச் செடியை பயன்படுத்தினார்கள். இச்செடி மூலம் பாத்திரத்தைச் சுத்தம் செய்தால் பளபளப்பாகவும், சுத்தமாகவும் இருக்கும். பாத்திரம் சுத்தம் செய்யும் வேலைச் செய்பவர்கள் இச்செடியை வீடுகளில் வளர்த்து வந்துள்ளனர்.

மேற்கோள்

வெளி இணைப்புகள் 

fiu.edu: Giant Horsetails
 Lorenzi, H. & Souza, M. S. (2001). Plantas Ornamentais no Brasil: arbustivas, herbáceas e trepadeiras. Online 

செடிகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
மூலிகைகள்
மன்னார்குடி வருவாய் வருவாய் கோட்டம்

மன்னார்குடி வருவாய் கோட்டம்  என்பது இந்தியாவின், தமிழ்நாட்டின், திருவாரூர் மாவட்டத்தில்  உள்ள ஒரு வருவாய் கோட்டம் ஆகும். இது மன்னார்குடி, நீடமங்கலம்,  திருத்துறைப்பூண்டி ஆகிய வட்டங்களை உள்ளடக்கியுள்ளது.

சான்றுகள் 

திருவாரூர் மாவட்டம்
துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
ஜொலூர்

ஜொலூர் (ராஜஸ்தான் சட்டமன்றத் தொகுதிகள்) ராஜஸ்தான் சட்டமன்றத் தொகுதியின் ஜொலூர் ஒரு தொகுதியாகும். இந்த இருக்கை தலித்துகளுக்கு ஒதுக்கப்பட்டுள்ளது.

References 

இராசத்தான் சட்டப் பேரவைத் தொகுதிகள்
அசைவு செடி



வகைப்பாடு
தாவரவியல் பெயர்	        	:	டெஸ்மோடியம் கைரான்ஸ் Desmodium gyrans

குடும்பம்			        :	லெகுமின்னேசே (Leguminosae)

இதரப் பெயர்
தந்திச் செடி (Telegrap Plant)

செடியின் அமைவு
						 
இச்செடி 2 முதல் 4 அடி உயரம் வளரக் கூடியது. கோடைக் காலத்தில் நன்கு வளர்ந்து ஒரு சிறு புதர் போல் ஆகிறது. இச்செடிக்கு சூட்டடுப்பில் வரும் அளவிற்கு வெப்பம் தேவைப்படுகிறது. இது 3 இலைகள் உள்ள கூட்டி கூட்டிலையுடையது. இதில் எந்த இலை மிகச்சிறியதோ அது சூரியனின் ஒளிக்கு ஏற்ப இலை நகர்கிறது. இது அனைத்துத் திசைகளிலும் நகர்கிறது. இப்படி நகர்வதால் இச்செடியை பலர் வளர்க்கின்றனர். இச்செடியில் இளம் ஊதா சிவப்பு மலர்கள் வருகிறது. இதனுடைய காய் தட்டையாகவும், ஒன்றோடு ஒன்று இணைந்து ஓடும் உடையது. இவை முதிர்ந்த பிறகு துண்டுத் துண்டாக உடைந்து விலங்குகள் துணி ஆகியவற்றில் ஒட்டிக்கொண்டுச் சென்று புதிய இடங்களில் விழுந்து முளைக்கிறது.

காணப்படும் பகுதிகள்
இச்செடி இலங்கை மற்றும் பிலிப்பைன் நாடுகளில் வளர்கிறது. இச்சாதியில் 170 இனச் செடிகள் உள்ளன.

மேற்கோள்

| 1 || சிறியதும் - பெரியதும்  || அறிவியல் வெளியீடு  || ஜூன் 2001

செடிகள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
தகவற்பெட்டி தேவைப்படும் தாவரவியல் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
சோஹ்தன்

சோஹ்தன் (ராஜஸ்தான் சட்டமன்றம்) ராஜஸ்தான் மாநிலத்திலிருந்து பார்மேர் மாவட்டமாக சோஹ்தன் . பார்மர் (லோக் சபா சட்டமன்றத் தொகுதியில் இருந்து).

எம்.எல்.ஏ. பட்டியல் 
தற்போதைய  சட்டமன்ற உறுப்பினர் தருண்ரை கஹ (பிஜேபி) ஆவார்

References 
இராசத்தான் சட்டப் பேரவைத் தொகுதிகள்
ராஜஸ்தான் புவியியல் தொடர்பான குறுங்கட்டுரைகள்
சிவனா சட்டமன்றத் தொகுதி

சிவானா (ராஜஸ்தான் சட்டமன்றம்) ராஜஸ்தான் மாநிலத்தில் பார்மேர் மாவட்டமாக சிவானா  உள்ளது. பார்மர் (லோக் சபா ) சட்டமன்றத் தொகுதியில் உள்ளது

மேற்கோள்கள்

எம்.எல்.ஏ. பட்டியல் 
தற்போதைய எம்.எல்.ஏ வாக பாஜக வில் இருந்து அமீர் சிங் பேயல் உள்ளார்
இராசத்தான் சட்டப் பேரவைத் தொகுதிகள்
ராஜஸ்தான் புவியியல் தொடர்பான குறுங்கட்டுரைகள்
சியொ

சியொ அல்லது ஷீ அல்லது ஷிவ் (Shiv, Sheo, Sheve) என்பது இராசத்தான் மாநிலத்தின் பார்மேர் மாவட்டத்தில் உள்ள ஒரு கிராமமாகும். இது தெஹ்சில் தலைமையகம். இது சிவ் என்று உச்சரிக்கப்படுகிறது. இந்த கிராமமானது தார் பாலைவனத்தில் அமைந்துள்ளது.

மக்கள் தொகை
2001ஆம் ஆண்டின் மக்கள் தொகை கணக்கெடுப்பின்படி ஷியோ மக்கள் தொகை 3,689 ஆகும். இதில் ஆண் மக்கள் 2,012, பெண் மக்கள் 1,677. 2010ஆம் ஆண்டு கணக்கெடுப்பின்படி ஷியோ மக்கள் தொகை சுமார் 5,000.

மேற்கோள்கள்

ராஜஸ்தான் புவியியல் தொடர்பான குறுங்கட்டுரைகள்
பார்மேர் மாவட்டம்
சுமேர்பூர்

சுமேர்பூர் (இராஜஸ்தான் சட்டமன்றத் தொகுதி) பாலி மாவட்டத்தில் இராஜஸ்தான் சட்டமன்றத்தின் ஒரு தொகுதியாகும்.
மதன் ரதொரி

மேற்கோள்கள்

மேலும் காண்க 
சட்டமன்ற உறுப்பினர்
இராசத்தான் சட்டப் பேரவைத் தொகுதிகள்
மாங்கனீசு(II) மாலிப்டேட்டு

மாங்கனீசு(II) மாலிப்டேட்டு (Managnese(II) molybdate) என்பது MnMoO4  என்ற மூலக்கூற்று வாய்ப்பாடு கொண்ட ஒரு கனிம வேதியியல் வகை சேர்மமாகும். α-MnMoO4 வகை மாங்கனீசு(II) மாலிப்டேட்டு ஒற்றைச்சரிவு படிகக் கட்டமைப்பைப் பெற்றுள்ளது . தாழ்வான வெப்பநிலைகளில் எதிர்அயக்காந்தப் பண்புடைய பொருளாக மாங்கனீசு(II) மாலிப்டேட்டு கருதப்படுகிறது .

பயன்கள் 

வேகமான போலி கொள்திறன் ஏற்ற ஒடுக்க வினையின் காரணமாக நீரிய மீமின்தேக்கிகளுக்கான மின்வாயாக மாங்கனீசு(II) மாலிப்டேட்டு பயன்படுத்தப்படுகிறது . மேலும் ஐதரசனை பிரித்து வெளியேற்றுவதற்கான வினையூக்கியாகவும் இச்சேர்மம் பயன்படுகிறது .

மேற்கோள்கள் 

மாங்கனீசு(II) சேர்மங்கள்
மாலிப்டேட்டுகள்
புதுக்கோட்டை மாவட்ட ஆட்சியர் அலுவலகம்

புதுக்கோட்டை மாவட்டமானது, ஜனவரி 14, 1974 அன்று திருச்சிராப்பள்ளி மாவட்டத்தின் முன்னாள் புதுக்கோட்டை கோட்டத்தின் சில பகுதிகள் மற்றும் தஞ்சாவூா் மாவட்டத்தின் சில பகுதிகளையும் சோ்த்து அப்போதைய முதல்வர் கலைஞர் கருணாநிதி அவர்களின் உத்தரவுப்படி உருவாக்கப்பட்டது. அவர் கேட்டு கொண்டதன் அடிப்படையில், மாவட்ட ஆட்சியர் தலைவர் அலுவலகம் அமைத்திட புதுக்கோட்டையை ஆண்ட கடைசி மன்னரான ராஜராஜகோபால தொண்டைமான் அவர்கள் வாழ்ந்த 99.99 ஏக்கர் பரப்பளவு கொண்ட அரண்மனை வளாகத்தை மிகவும் குறைந்த தொகைக்கு தமிழ்நாட்டு அரசுக்கு வழங்கியுள்ளார். அந்த அரண்மனையிலேயே தற்போதைய புதுக்கோட்டை மாவட்ட ஆட்சியர் அலுவலம் செயல்பட்டு வருகிறது.   

மன்னரின் இந்த ஈகைப்பண்பை பெருமைப்படுத்தும் வகையில் அப்போதைய முதல்வர் கலைஞர் கருணாநிதி அவர்கள், மன்னர் அவர்களின் உருவச் சிலையினை 14.3.2000 அன்று புதுக்கோட்டை மாவட்ட ஆட்சியர் அலுவலக வளாகத்தில் திறந்து வைத்து, புதுக்கோட்டை மாவட்ட ஆட்சியர் அலுவலகத்திற்கு மன்னர் இராஜகோபால தொண்டைமான் மாளிகை என்றும் பெயர் சூட்டியுள்ளார்.

பரப்பளவு 
இவ்வலுவலகம் சுமார் 100 ஏக்கர் பரப்பளவு கொண்டதாகும்.இதன் கட்டிடங்கள் இண்டோ-சாரசெனிக் திராவிடியன் கலை அம்சத்துடன் கூடிய வகையில் கருங்கற்களால் கட்டப்பட்டுள்ளது.

சிறப்பு 
இவ்வலுவலக முகப்பில்  மன்னர் இராஜகோபால தொண்டைமானின் சிலை அமைக்கப்பட்டுள்ளது. மேலும் இதன் கோபுரம் நமணசமுத்திரம் தொடர் வண்டி இருப்பு பாதையில் இருந்து பார்த்தால் கூட நன்கு தெரியும் அளவில் கட்டப்பட்டுள்ளது.

செயல்படும் அலுவலகங்கள் 
 மாவட்ட ஆட்சியர் அலுவலகம்
 ஊரக வளர்ச்சி அலுவலகம்
 பிற்பட்டோர் மற்றும் சீர்மரபினர் நலத்துறை
 ஆதிதிராவிடர் நலத்துறை
 சமுக நலத்துறை
 தமிழ் வளர்ச்சித்துறை
 செய்தி மக்கள் தொடர்பு துறை
 நில அளவைத்துறை
 கனிம வளத்துறை
 மாவட்ட தொழில் மையம்
 தபால் நிலையம்
 கலால் துறை ஆகிய அலுவலங்கள் அமைந்துள்ளன.மற்றும் கூட்ட அரங்குகளும் இவ்வளாகத்தில் அமைந்துள்ளன.

மேற்கோள் 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புதுக்கோட்டை மாவட்டம்
சங்குல்ஷஹர்

சங்குல்ஷஹர் (சட்டமன்றத் தொகுதி) கங்கநாகர் தொகுதியில் ராஜஸ்தான் சட்டமன்றத் தொகுதிகளில் ஒன்றாகும்.

சதுல்ஷாஹார் தொகுதியில் சதுல்ஷாஹார் தெஹ்ஸில் மற்றும் ஷிகிரிங்கநாகர் தெஹ்சில் பகுதியிலுள்ள அனைத்து வாக்காளர்களையும் உள்ளடக்கியது, இதில் ILRC மிர்ஜ்வாலா, ILRC ஹிந்துமல்கோட், ILRC ஷிபூர், ILRC ராம் நகர் (கங்கநங்கர் மாநகர சபை தவிர), சுனாவத் மற்றும் ILRC கங்கநாகர் சக் மகாராஜ் கா ஆகியவை அடங்கும்.

References 

இராசத்தான் சட்டப் பேரவைத் தொகுதிகள்
அனுப்கர் சட்டமன்றத் தொகுதி

அனுப்கர் சட்டமன்றத் தொகுதி (Anupgarh Assembly constituency) இராசத்தான் சட்டப் பேரவைத் தொகுதிகளுள் ஒன்றாகும். இது பட்டியல் இனத்தவருக்கு ஒதுக்கப்பட்ட தொகுதியாகும்.

அனுப்கர் சட்டமன்றத் தொகுதி பிகானேர் மக்களவைத் தொகுதியில், ஐ. எஸ். ஆர். சி. சேலம்பூரா மற்றும் ஐ. எல். ஆர். சி. பண்டா காலனி ஆகியவற்றையும் தவிர்த்து, கர்சானா வட்டம் மற்றும் அனுப்கர் வட்டம் பகுதியிலிருந்து அனைத்து வாக்காளர்களையும் உள்ளடக்கியது.

சட்டமன்ற உறுப்பினர்கள்

மேற்கோள்கள் 

இராசத்தான் சட்டப் பேரவைத் தொகுதிகள்
நிழல் (ஒளியியல்)

நிழல் என்பது ஓா் ஒளிமூலத்திலிருந்து வரும் ஒளிக்கதிா்கள் ஒளிபுகாப் பொருளால் தடைப்படும் பொழுது ஏற்படுகின்ற ஓா் இருண்ட பகுதியாகும்.

நிழல்கள் ஏற்படும் விதம் 

AB என்ற ஒரு ஒளிபுகாப் பொருள், ஒரு மின்னிழை விளக்கிற்கும், சுவா்ப்பரப்பிற்கும் இடையே வைக்கப்படுகிறது. A,B க்கு இடையே விழும் கதிா்கள் AB என்ற பொருள் வழியே செல்ல முடிவதில்லை. AB க்கு பின்புறம், சுவரின் பரப்பு ஒளியைப் பெறுவதில்லை. சுவரின் மற்ற பகுதிகள் ஒளியைப் பெறுகின்றன. எனவே, பொருளின் A1 B1 என்ற நிழல் சுவா்ப்பரப்பில் ஏற்படுகின்றது. நிழலின் உருவமானது, பொருளின் உருவத்தையே பெற்றுள்ளது.

நிழல்கள் உருவாகும் விதம் - கருநிழல் மற்றும் புறநிழல் 
ஒரு புள்ளி ஒளிமூலத்திலிருந்து வரும் ஒளியின் பாதையில் ஓா் ஒளிபுகாப் பொருளை வைத்தால், திரையில் ஏற்படும் நிழல் ஒரே சீரான கருமையான நிழலாக இருக்கும். இதுவே கருநிழல் எனப்படும்.

ஓா் அகன்ற அல்லது பெரிய ஒளி மூலத்திலிருந்து வரும் ஒளியின் பாதையில் ஓா் ஒளிபுகாப் பொருள் வைக்கப்பட்டால், திரையில் கருநிழல் பகுதி ஏற்படுகிறது. இப்பகுதியில் ஒளி வந்து சேருவதில்லை. கருநிழல் பகுதியைச் சுற்றிலும் ஓரளவு ஒளியுள்ள வளைய நிழல் பகுதியைக் காணலாம்.

மேற்கோள்கள்

இயற்பியல்
திறக்கோயில்

திறக்கோயில் என்பது இந்தியாவின், தமிழ்நாட்டில் உள்ள திருவண்ணாமலை மாவட்டம், தெள்ளார் தாலுகாவில் உள்ள ஒரு கிராமமாகும். இங்கு வாழும் மக்களின் முக்கியத் தொழில் விவசாயம் ஆகும். இது ஒரு சமணத்தலமாகும். இங்குள்ள மலைக்கு கீழே சுமார் 25அடி உயரத்தில் ஒரு தனி பாறையில் நான்கு சமண தீர்த்தங்கரர்களின் உருவங்கள் மிக நேர்த்தியாக வடிக்கப்பட்டுள்ளது.

சொற்பிறப்பியல் 
பாறை என்று பொருள்படும் துருகல் என்ற வார்த்தையிலிருந்து இந்த கிராமம் இப்பெயரைப் பெற்றதாக நம்பப்படுகிறது. பின்னர் இது திறக்கோல் என திருகி, பின்னர் திறக்கோயில் என மருவியிருக்கலாம்.

அமைவிடம்
வந்தவாசியின் தென்மேற்கில், 15 கி. மீ தொலைவிலும் பொன்னூரின் தத்துவ மையத்திலிருந்து 7 கி. மீ. தொலைவிலும் திறக்கோயில் ஊர் அமைந்துள்ளது. திறக்கோயில் மலையானது 1 கி. மீ., வடகிழக்கு திசையில் உள்ளது.

போக்குவரத்து 
மழையூர் - தேசூர் - கீழ்புதுார் ஆகிய இடங்களிலிருந்து அரசு மற்றும் தனியார் பேருந்து வசதிகள் இருக்கின்றன.திறக்கோவில்  சாலை சந்திப்பிலிருந்து ஒரு கிலோமீட்டர் தொலைவில் இந்த சிறிய கிராமம் அமைந்துள்ளது.

திறக்கோயில் மலை மற்றும் திகம்பர சமணக் கோயில் 
திறக்கோயில் மலையில் இயற்கையாக உருவான மூன்று சிறிய குகைகள் உள்ளன. அதில் ஒன்று மலையின் தென்பகுதியின் மையத்திலும் மற்ற இரண்டு மலைக்கு மேற்கு மற்றும் கிழக்கு பக்கங்களிலும் உள்ளன. இந்த குகைகள் பொ.ஊ. 8 ஆம் நூற்றாண்டில் சமணத் துறவிகளால்  சமண பள்ளியாக பயன்படுத்தப்பட்டது. இக்குகைகள் ஒரே கல்லால் 25 அடி உயரம் உடையதாகும். நான்கு பக்கங்களிலும் நன்றாக செதுக்கப்பட்ட நான்கு தீர்த்தங்கரர் சிலைகள் (மகாவீரர், பார்சுவநாதர், ரிஷபநாதர், சந்திரநாதர்) உள்ளன. பொ.ஊ. 10 ஆம் நூற்றாண்டுவரை தண்டபுரம் என அழைக்கப்பட்டது. முதலாம் இராஜராஜ சோழனின் பொ.ஊ. 1007 கல்வெட்டுகள், இந்தக் குகையின் வாழ்விடங்களை சங்கரைப் பள்ளி மற்றும் மை சுத்தப் பள்ளி என குறிப்பிடுகிறது. இங்கு சமீபத்தில் கட்டப்பட்டுள்ள கோயிலில் மகாவீரர் சிலை வழிபாடு நடைபெறுகிறது. இக்கோயில் வளாகம் முழுவதும் இந்திய தொல்லியல் துறையால் பாதுகாக்கப்படுகிறது.

காட்சிப்பதிவுகள்

மேற்கோள்கள்

குறிப்புகள் 
 துண்டுப் பிரசுரம் வழங்கிய Thirakoil Digambara ஜெயின் கோவில் கமிட்டி
 http://www.tamiljains.org/
 http://ddws.gov.in/ddwsimis/RuralWaterSupply/Reports/ReportYSRHabitationDistrict.aspx?districtId=0447&districtname=TIRUVANNAMALAI
 L. போன்ற குமார், "போர் Wandewash-250" (வந்தவாசிப் போர்-250), Akani வெளியீடுகள், தொகுக்கப்பட்ட M. Rajendiran மற்றும் A. வெண்ணிலா, 2010 (தமிழ்)

பிற மொழி வார்த்தைகளைக் கொண்ட கட்டுரைகள்
துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
தமிழக தொல்லியற்களங்கள்
திருவண்ணாமலை மாவட்டத்திலுள்ள கிராமங்கள்
தமிழ்நாட்டு சமணக் கோயில்கள்